**FOCUS ACADEMY**

**Kg to 12**

**English&Gujarati Medium**

|  |  |
| --- | --- |
| **BRANCH 1- 19-B MUSLIM SOC, B/H FIRDOS MASJID DANILIMDA AHMEDABAD** | **BRANCH2-OPP MEMON HALL, JUHAPURA AHMEDABAD** |

**ALMAS AHMAD SHAIKH [B.SC, B.ED] [12 YEARS EXPERIENCE]**

**CONTACT NO- 9099818013 8780997670**

**Class – 7 Sub- HINDI**

**CHAPTER 1 FOCUS ACADEMY 9099818013 8780997670**

**1. चित्र का अवलोकन करके प्रश्नों के उत्तर दीजिए :  
प्रश्न 1. पहले चित्र में कौन-कौन-सी क्रियाएं हो रही हैं? ।  
उत्तर : पहले चित्र में निम्नलिखित क्रियाएँ हो रही हैं :  
(1) साइकिल की दूकानवाला साइकिल के टायर में पंप से हवा भर रहा है।  
(2) एक गुब्बारेवाला गुब्बारे बेचने जा रहा है। गुब्बारे हवा में उड़ रहे हैं।  
(3) एक कुँजड़ी (सब्जी बेचनेवाली) टोकरी में सब्जियाँ लेकर उन्हें बेचने जा रही है।  
(4) एक कुत्ता रास्ते में लेटा हुआ है।  
(5) दूकान के डंडे पर तोता बैठा है।  
(6) सड़क पर एक व्यक्ति बाइक पर बैठकर जा रहा है।  
(7) बाइक के पीछे एक रिक्शा जा रहा है। रिक्शे में एक यात्री बैठा है।  
(8) रिक्शे के पीछे दो कारें हैं।  
(9) सड़क पर एक मोची अपने सामान के साथ बैठा है और शायद ग्राहक की राह देख रहा है।**

**प्रश्न 2. गुब्बारे हवा में क्यों उड़ रहे हैं?  
उत्तर : गुब्बारे हवा में उड़ रहे हैं, क्योंकि उनमें गैस भरी हुई है।**

**प्रश्न 3. ट्यब में हवा कब और क्यों भरी जाती है?  
उत्तर : जब ट्यूब में हवा कम हो जाती है या बिलकुल नहीं रहती, तब उसमें हवा भरी जाती है। ट्यूब में हवा भरने से टायर कड़ा (ठोस) बनता है । टायर कड़ा होने पर ही साइकिल ठीक से चलती है।**

**प्रश्न 4. चित्र में कुत्ता मुँह लटकाकर क्यों लेट गया है?  
उत्तर : चित्र में कुत्ता मुँह लटकाकर लेट गया है, क्योंकि वह आराम कर रहा है।**

**प्रश्न 5. कुंजड़िन (सब्जी बेचनेवाली) कहाँ-कहाँ जा सकती है?  
उत्तर : कुँजड़िन (सब्जी बेचनेवाली) अपनी सब्जियाँ बेचने के लिए घर-घर और गली-गली जा सकती है।**

**प्रश्न 7. रिक्शे में एक ही यात्री क्यों बैठा है?  
उत्तर : रिक्शे में एक ही यात्री बैठा है, क्योंकि रिक्शेवाले को दूसरी सवारियाँ नहीं मिलीं।**

**2. चित्र का अवलोकन करके प्रश्नों के उत्तर दीजिए :  
प्रश्न 1. टायर फटने पर क्या-क्या हुआ?  
उत्तर : (1) टायर फटने पर टायर में हवा भरनेवाला आदमी गिर पड़ा।  
(2) कुंजड़िन के सिर पर से टोकरी गिर गई और सब्जियाँ जमीन पर बिखर गईं।  
(3) डंडे पर बैठा तोता उड़ने लगा।  
(4) बँधे हुए गुब्बारे छूटकर यहाँ-वहाँ उड़ने लगे।  
(5) मोची का सामान इधर-उधर बिखर गया।  
(6) लेटा हुआ कुत्ता उठकर भागने लगा।**

**प्रश्न 2. टायर के अलावा फटनेवाली अन्य चीजों के नाम बताइए।  
उत्तर : टायर के अलावा फटनेवाली अन्य चीजें : गुब्बारा, फुटबॉल, बास्केट बॉल, तकिया, मुन-वोकर आदि।**

**प्रश्न 3.रिक्शेवाला बाइक से क्यों टकराया?  
उत्तर : बाइकवाला गलत ढंग से रास्ता बदल रहा था, इसलिए रिक्शेवाला बाइक से टकराया।**

**प्रश्न 4. टायर फटने का प्रभाव किन-किन पर नहीं पड़ा?  
उत्तर : टायर फटने का प्रभाव रिक्शा और कारों पर नहीं पड़ा।**

**प्रश्न 5. मोची क्यों रास्ते पर आ गया?  
उत्तर : टायर फटने की आवाज से डरकर मोची रास्ते पर आ गया।**

**3. टायर फटने की घटना के संदर्भ में आपने चर्चा की। आप भी ऐसी किसी आँखों देखी घटना के बारे में बताइए :  
पिछले साल मैं अपनी मौसी के यहाँ गया था। एक बार मौसाजी अनाज की बोरियाँ ट्रक से बाजार ले जा रहे थे। उस समय मैं भी उनके साथ ट्रक में बैठा था। रास्ता पहाड़ी था। अचानक जोर की आवाज हुई और ट्रक एक ओर थोड़ा लुढ़क गया। मैं बुरी तरह डर गया। मौसाजी ने कहा, “घबराने की कोई बात नहीं है। आगे का एक टायर फट गया है। शायद कोई नुकीला पत्थर उसके नीचे आ गया है।”  
ट्रक का टायर इतनी जोर से फटा था कि जिस रस्सी से बोरियाँ बाँधी थी वह ढीली हो गई थी। इसलिए कुछ बोरियाँ नीचे सरक आई थीं। यदि ट्रक थोड़ा और आगे चलता तो ये बोरियाँ नीचे गिर जातीं। उस घटना से नुकसान तो कुछ नहीं हुआ, लेकिन उसकी याद आज भी मुझे डरा देती है।**

**स्वाध्याय**

**1. चित्र देखकर प्रश्नों के उत्तर दीजिए :**

**प्रश्न 1. रबर से बनी हुई चीजों के नाम लिखिए।  
उत्तर : रबर से बनी हुई चीजों के नाम : गेंद, तरह-तरह के टायर, पेन्सिल से लिखा हुआ मिटाने की रबर, रबर बॅन्ड आदि।**

**प्रश्न 2. टायर फटने से पहले क्या हो रहा था?  
उत्तर : टायर फटने से पहले साइकिल की दूकानवाला टायर में हवा भर रहा था, गुब्बारेवाला गुब्बारे बेचने जा रहा था, कुँजड़ी सब्जियाँ बेचने जा रही थी, मोची सड़क पर बैठा था और शायद ग्राहक की राह देख रहा था, कुत्ता लेटा हुआ था और तोता डंडे पर बैठा हुआ था।**

**प्रश्न 3. टायर क्यों फटा?  
उत्तर : टायर पुराना था, इसलिए हवा अधिक भर जाने से फट गया।**

**प्रश्न 4. टायर फटने के बाद क्या-क्या हुआ?  
उत्तर : टायर फटने के बाद टायर में हवा भरनेवाला आदमी गिर पड़ा। कुँजड़ी के सिर पर रखी टोकरी से सब्जियाँ जमीन पर बिखर गईं। तोता घबराकर उड़ने लगा। डोरी से बँधे हुए गुब्बारे अलग होकर हवा में उड़ने लगे। मोची का सामान इधर-उधर बिखर गया। लेटा हुआ कुत्ता भागने लगा।**

**2. निम्नलिखित परिच्छेद को पढ़कर उसका सुलेखन कीजिए :**

**सूर्य अस्त होने से पहले ही वह गुरुजी के घर जा पहुँचा। उसने गुरुजी के चरण छूकर प्रणाम किया। उसके साथियों को जब पता चला कि वह फिर वापस आ गया है, तब वे तरह-तरह की बातें बनाने लगे। गुरुजी उसे देखते ही बोले, “बेटा वरदराज! तुम घर नहीं गए क्या?” वह नम्रतापूर्वक बोला, “गया था, गुरुजी, पर आधे रास्ते से लौट आया। अब मेरी आँखें खुल गई हैं। मैंने निश्चय किया है कि मैं पूरी लगन और परिश्रम से पढूँगा। आज से आपको कभी कुछ कहने का अवसर नहीं दूंगा।”  
उत्तर : सुवाच्य और सुंदर अक्षरों में यह परिच्छेद अपनी कॉपी में लिखिए।**

**CHAPTER 2 FOCUS ACADEMY 9099818013 8780997670**

**अभ्यास**

**प्रश्नों के मौखिक उत्तर दीजिए :**

**प्रश्न 1. सुबह होते ही क्या-क्या होता है?  
उत्तर : सुबह होते ही चिड़ियाँ चहचहाती हैं। कलियाँ खिलने लगती हैं। खुशबू की लहरें फूलों से निकलकर चारों ओर फैल जाती हैं।**

**प्रश्न 2. मैदानों में हरियाली कब लहराती है?  
उत्तर : मैदानों में हरियाली वर्षाऋतु में लहराती है।**

**प्रश्न 3. आपको प्रभु की याद कब आती है?  
उत्तर : तारे, सूरज, चाँद, सागर, पर्वत आदि प्रकृति के सुंदर और अद्भुत रूपों को देखकर मुझे प्रभु की याद आती है।**

**प्रश्न 4. तुम सुबह में उठकर क्या-क्या देखते हो?  
उत्तर : मैं सुबह में उठकर देखता हूँ कि पूर्व दिशा में सूर्योदय हो रहा है। चिड़ियाँ चहचहा रही हैं। कलियाँ खिल रही हैं। लोग अपने-अपने काम में लग रहे हैं। पाठशाला जानेवाले विद्यार्थी घर से निकल पड़े हैं। दूधवाला घर-घर दूध और अखबारवाला घर-घर अखबार पहुँचा रहा है।**

**2. चित्र को देखिए और वचन परिवर्तन कीजिए :  
(1) चिड़िया उड़ रही है। — चिड़ियाँ उड़ रही हैं।  
(2) कली नहीं खिली है। — कलियाँ नहीं खिली हैं।  
(3) बूंद गिरती है। — बूंदें गिरती हैं।  
(4) दरवाजा खुला है। — दरवाजे खुले हैं।  
(5) लड़की खेल रही है। — लड़कियाँ खेल रही हैं।**

**3. शब्दों को उचित क्रम में रखकर अर्थपूर्ण वाक्य बनाइए :  
उत्तर:(1) जल ही जीवन है।  
(2) फूलों में रंग कौन भरता है?  
(3) बादल में बिजली क्यों चमकती है?**

**4. सबसे तेज कौन? छात्रों को सात-सात के यूथ में बाँटिए और अपने नाम के पहले वर्ण के अनुसार शब्दकोश के क्रम के मुताबिक खड़ा रहने को कहिए :**

**(1) रमेश, अशोक, विपुल, साहिल, राकेश, मुकुल, मयंक।  
(2) खेमचंद, चंपक, गोपाल, तनसुख, अनुराग, जयेश, कमल ।  
उत्तर : (1) अशोक, मयंक, मुकुल, रमेश, राकेश, विपुल, साहिल।  
(2) अनुराग, कमल, खेमचंद, गोपाल, चंपक, जयेश, तनसुख ।**

**5. नीचे दिए गए शब्दों के अर्थ शब्दकोश में से ढूँढ़कर तेजी से कौन बता सकता है?  
(1) कूक- कोयल की बोली।  
(2) इरादा – संकल्प  
(3) तरुवर – श्रेष्ठ या बड़ा वृक्ष  
(4) मुग्ध – मोहित  
(5) गुजारिश – निवेदन**

**स्वाध्याय**

**1. निम्नलिखित प्रश्नों के उत्तर दीजिए :**

**प्रश्न 1. चिड़ियाँ खुशी के गीत कब गाती हैं?  
उत्तर : चिड़ियाँ बहुत सबेरे खुशी के गीत गाती हैं।**

**प्रश्न 2. सुबह होने पर प्रकृति में कैसे बदलाव आते हैं?  
उत्तर : सुबह होने पर आकाश में तारे छिप जाते हैं। रात का अँधेरा दूर होने लगता है। पूर्व दिशा में सूर्योदय के पहले लाली छा जाती है। पंछी चहचहाने लगते हैं। कलियाँ खिलने लगती हैं। फूलों की सुगंध हवा में फैलने लगती है। इस प्रकार सोई हुई प्रकृति जाग उठती है और वातावरण में ताजगी का अनुभव होता है।**

**प्रश्न 3. पृथ्वी पर हरियाली कब छा जाती है?  
उत्तर : वर्षाऋतु में धरती को पानी मिलता है। वीरान पड़ी धरती पर घास उगती है। सूखे पौधे हरे हो उठते हैं। पेड़ों को नया जीवन मिलता है। उनके हर पत्तों की शोभा बढ़ती है। इस प्रकार वर्षाऋतु में पृथ्वी पर हरियाली छा जाती है।**

**(4) हरियाली कहाँ-कहाँ दिखाई देती है?  
उत्तर : वर्षाऋतु आने पर मैदान में हरी घास उग आती है। खेतों में हरी फसलें लहलहाती हैं। हरे-भरे पेड़-पौधे झूम उठते हैं। बागों और जंगलों में भी हरियाली की बहार छा जाती है। सूखे पर्वत हरे हो जाते हैं। इस प्रकार वर्षाऋतु में धरती पर जहाँ देखो वहाँ हरियाली दिखाई देती है।**

**2. निम्नलिखित काव्य-पंक्तियों का भावार्थ लिखिए :**

**प्रश्न 1.कलियाँ दरवाजे खोल-खोल  
जब दुनिया पर मुसकाती हैं।  
उत्तर :सुबह होने पर कलियाँ भी जैसे नींद से जाग उठती हैं। उनकी बंद पंखुड़ियाँ खुलने लगती हैं। वे मानो सोनेवालों पर मुसकाती हैं और कहती हैं कि हमारी तरह तुम भी हँसो-मुस्काओ। आलस और उदासी को दूर भगाकर काम में लग जाओ।**

**प्रश्न 2.जब छम-छम बूंदें गिरती हैं,  
बिजली चम-चमकर जाती है।  
उत्तर : वर्षाऋतु में बादल बरसने लगते हैं। तब पानी की बूंदें छम-छम की आवाज करती हैं। ऐसा लगता है जैसे वे नृत्य कर रही हों। उस समय बिजली भी चमकती है। ऐसा लगता है जैसे बूंदों का नृत्य देखकर आकाश का चेहरा खुशी से चमक उठता है।**

**3. उदाहरण के अनुसार निम्नलिखित शब्दों के समानार्थी शब्द कोष्ठक में से ढूँढ़कर वाक्य में प्रयोग कीजिए**

**उदा., सुबह – प्रातःकाल  
वाक्य : प्रातःकाल देवालय में पूजा होती है।  
उत्तर : (2) खुशी – आनंद  
वाक्य : आज सैर में बड़ा आनंद आया।**

**(3) खुशबू – सुगंध  
वाक्य : मुझे गुलाब की सुगंध अच्छी लगती है।**

**(4) बहुत – ज्यादा  
वाक्य : आज ठंड ज्यादा है।**

**(5) मुसकाना – हँसना  
वाक्य : जोकर को देखकर हँसना आता है।**

**4. इन यात्रियों को शब्दकोश के क्रम के आधार पर अपने-अपने डिब्बे में बैठाइए:**

**उत्तर :**

**योग्यता विस्तार**

**पढ़िए :  
चम-चम — खोल-खोल  
छम-छम — ठंडी-ठंडी  
उपरोक्त शब्द काव्य में हैं, ऐसे ही अन्य शब्द ढूँढ़िए ।  
उत्तर :  
टप-टप, ढम-ढम, सन्-सन्, झर-झर, फट-फट आदि।**

**कुत्ते की वफ़ादारी**

**CHAPTER 3 FOCUS ACADEMY 9099818013 8780997670**

**अभ्यास**

**1. नीचे दिए गए शब्दों का प्रयोग कहानी के जिस वाक्य में हुआ हो, वह वाक्य पढ़िए :  
  
(1) समाधि : बनजारे ने उस वफ़ादार कुत्ते का समाधि मंदिर बनवाया।  
(2) बनजारा : पुराने जमाने में व्यापार का सामान लाने-ले जाने का काम बनजारे करते थे।  
(3) वफ़ादार : कुत्ता बड़ा वफ़ादार था।  
(4) शव : वह कुत्ते के शव को अपनी गोदी में लेकर फूट-फूटकर रोने लगा।  
(5) लुटेरा : अगर चोर-लुटेरे पड़ाव की तरफ आते दिखाई देते थे तो कुत्ता भौंक-भौंककर उन्हें दूर भगा देता था।  
(6) जमानत : तो तुम इसे ही जमानत के रूप में दे दो।  
(7) सूद : मैं आपकी पूरी रकम सूद समेत एक साल में ही चुका दूंगा।  
(8) गोद : वह कुत्ते के शव को अपनी गोद में लेकर फूट-फूटकर रोने लगा।**

**2. निम्नलिखित प्रश्नों के उत्तर दीजिए :**

**प्रश्न 1. समाधि क्यों बनाई जाती है?  
उत्तर : किसी विशिष्ट व्यक्ति या प्राणी की याद कायम रखने और उसके प्रति अपना प्रेम तथा सम्मान प्रकट करने के लिए उसकी समाधि बनाई जाती है।**

**प्रश्न 2. आप इस कहानी को और कौन-कौन-से उचित शीर्षक देना चाहेंगे?  
उत्तर : मैं इस कहानी को निम्नलिखित शीर्षक देना चाहूँगा :  
(1) जल्दबाजी का नतीजा (परिणाम)  
(2) अब पछताए होत क्या जब चिड़ियाँ चुग गईं खेत  
(3) एक कुत्ते का समाधि-मंदिर  
(4) लाखा बनजारा और उसका कुत्ता**

**प्रश्न 3. कुत्ते को वफ़ादार प्राणी क्यों कहा गया है?  
उत्तर : कुत्ता अपने मालिक के घर का भरोसेमंद चौकीदार है। कुत्ते के कारण चोर मालिक के घर में घुसने की हिम्मत नहीं करते। यदि चोर मालिक का सामान चुरा ले जा रहे हों तो कुत्ता उनका पीछा करता है। अगर चोरों ने कहीं सामान छिपाया हो तो कुत्ता मालिक को उस जगह तक ले जाता है और छिपाया हुआ सामान वापस दिला देता है। मालिक के लिए कुत्ता अपना जीवन भी कुर्बान कर देता है। अपने इन्हीं गुणों के कारण कुत्ते को ‘वफ़ादार प्राणी’ कहा गया है।**

**प्रश्न 4.बनजारे ने कुत्ते को आते देख कुछ सोचा होता तो क्या होता?  
उत्तर : बनजारे ने कुत्ते को आते देख कुछ सोचा होता तो वह कुत्ते पर लाठी से प्रहार न करता। कुत्ता बनजारे के पास पहुँच जाता तो बनजारा उसके गले में बंधी हुई चिट्ठी अवश्य देखता। चिट्ठी पढ़कर उसे खुशी होती और अपने कुत्ते पर गर्व का अनुभव होता।**

**प्रश्न 5. सेठ ने कुत्ते को क्यों मुक्त कर दिया?  
उत्तर : सेठ के यहाँ चोरों ने डाका डाला था। कुत्ते ने चोरों का पीछा किया। चोरों ने दूर जंगल में जाकर सारा माल जमीन में गाड़ दिया । फिर वे भाग गए। कुत्ता सेठजी को जंगल में ले गया और भौंक-भौंककर वह जगह बताने लगा, जहाँ चोरों ने माल गाड़ा था। थोड़ा खोदने पर ही चुराया गया सारा सामान मिल गया। सेठजी की खुशी का पार न रहा। कुत्ते की वफ़ादारी पर मुग्ध होकर सेठजी ने उसे मुक्त कर दिया।**

**3. निम्नलिखित शब्दों को शब्दकोश के क्रम में लिखिए :  
सुंदर, वापस, वफ़ादार, इसीलिए, आश्चर्य, लुटेरा।  
उत्तर : आश्चर्य, इसीलिए, लुटेरा, वफ़ादार, वापस, सुंदर ।**

**4. ‘यदि आप होते तो क्या करते?’ बताइए :**

**प्रश्न 1. कुत्ते को जमानत पर रखकर सेठ ने पैसे दिए, सेठ की जगह आप होते तो …  
उत्तर : सेठ की जगह मैं होता तो मैं भी वही करता जो सेठ ने किया, क्योंकि रुपये उधार देने की यही रीति है।**

**प्रश्न 2.लाखा ने कुत्ते को बेवफा समझकर लाठी का प्रहार किया, लाखा की जगह आप होते तो …  
उत्तर : लाखा की जगह यदि मैं होता तो लाखा की तरह जल्दबाजी में कुत्ते पर प्रहार न करता। मैं कुत्ते को अपने पास आने देता। मैं उसके गले में बँधी सेठ की चिट्ठी देखता। उसे पढ़कर मैं अपने कुत्ते को गले लगा लेता।**

**5. पढ़िए, हँसिए और सही शब्द लिखिए :  
उत्तर : राजा – रानी, ग्वाला – ग्वालिन, अभिनेता – अभिनेत्री, रानी – शेर। सुनार ऊंट – राजा, शेरनी  
सुनार – सुनारिन, ऊँट – ऊँटनी, लुटेरा – लुटेरिन,  
बनजारा – बनजारिन, सेठ – सेठानी।**

**स्वाध्याय**

**1. ढाँचे पर से कहानी लिखिए :  
एक नौकर द्वारा हार चोरी करना – सेठ का सभी नौकरों से पूछना – किसी का चोरी कबूल न करना – सेठ द्वारा युक्ति करना – प्रत्येक को सात-सात ईंच की लकड़ी देना – जादू की छड़ी होने की बात कहना – दूसरे दिन दिखाने को कहना – चोर की लकड़ी एक ईंच बढ़ जाएगी – घर जाकर हार चुरानेवाले नौकर का ‘एक ईंच लकड़ी काटना – दूसरे दिन चोर का पकड़ा जाना।  
उत्तर :  
सेठ की चतुराई  
सुंदर नगर में माणिकचंद नाम का एक सेठ रहता था। उसके घर में कई नौकर-चाकर थे।  
एक दिन सेठानी अपना कीमती हार मेज पर ही रखकर किसी काम से चली गई। एक नौकर ने मौका देखा और हार ले लिया। सेठानी लौटकर आई तो मेज पर हार न देखकर सन्न रह गई। उसने सेठ से हार की चोरी की बात की। सेठ ने सभी नौकरों को बुलाकर पूछा, परंतु किसी ने हार की चोरी कबूल नहीं की।**

**सेठ बुद्धिमान थे। उन्होंने एक युक्ति की। उन्होंने प्रत्येक नौकर को सात ईंच की लकड़ी दी और कहा, “देखो, यह जादू की छड़ी है। तुम इसे घर ले जाओ। कल लाकर मुझे दिखाना। जिसने हार चुराया होगा, उसकी लकड़ी एक ईंच बढ़ जाएगी।” सभी नौकर अपनी-अपनी लकड़ी लेकर घर गए। हार चुरानेवाले नौकर ने सोचा, “मैंने हार की चोरी की है, इसलिए मेरी लकड़ी एक ईंच बढ़ जाएगी। क्यों न मैं एक ईंच लकड़ी काट दूं तो एक ईंच बढ़ने पर भी वह सात ईंच की ही रहेगी।” ऐसा सोचकर उसने अपनी लकड़ी एक ईंच काट दी।**

**दूसरे दिन सभी नौकर अपनी-अपनी लकड़ी लेकर सेठ के घर पहुँचे। सेठ ने प्रत्येक की लकड़ी देखी। एक नौकर की लकड़ी एक ईंच कम थी। जरा-सा धमकाने पर उसने चोरी कबूल कर ली। सेठ ने उससे हार वापस लिया और उसे नौकरी से निकाल दिया। इस तरह सेठ ने युक्ति से हार को चुरानेवाले नौकर को पकड़ा।**

**2. निम्नलिखित प्रश्नों के उत्तर दीजिए :**

**प्रश्न 1. रात को कुत्ता पड़ाव की रखवाली कैसे करता था?  
उत्तर : कुत्ता बहुत. वफ़ादार था। रात को वह सावधान रहकर पड़ाव की रखवाली करता था। अगर चोर-लुटेरे पड़ाव की तरफ आते दिखाई देते तो कुत्ता भौंक-भौंककर उन्हें दूर भगा देता था।**

**प्रश्न 2. सेठ ने बनजारे के साथ कौन-सी शर्त रखी? .  
उत्तर : बनजारा सेठ के पास उधार रुपये लेने के लिए आया था; परंतु रुपये के बदले में गिरवी रखने के लिए उसके पास कुछ भी नहीं था। तब सेठ ने बनजारे से कहा कि तुम अपना कुत्ता ही जमानत के रूप में रख दो। जब तुम सारे पैसे लौटा दोगे तब कुत्ता तुम्हें वापस लौटा दूंगा। इस प्रकार सेठ ने बनजारे के आगे रकम के बदले में कुत्ते को गिरवी रखने की शर्त रखी।**

**प्रश्न 3. सेठ ने कुत्ते को क्यों मुक्त कर दिया?  
उत्तर : सेठ के यहाँ चोरों ने डाका डाला था। कुत्ते ने चोरों का पीछा किया। चोरों ने दूर जंगल में जाकर सारा माल जमीन में गाड़ दिया । फिर वे भाग गए। कुत्ता सेठजी को जंगल में ले गया और भौंक-भौंककर वह जगह बताने लगा, जहाँ चोरों ने माल गाड़ा था। थोड़ा खोदने पर ही चुराया गया सारा सामान मिल गया। सेठजी की खुशी का पार न रहा। कुत्ते की वफ़ादारी पर मुग्ध होकर सेठजी ने उसे मुक्त कर दिया।**

**प्रश्न 4. ‘कुत्ते की वफ़ादारी’ कहानी से क्या शिक्षा मिलती है?  
उत्तर : लाखा ने अपने कुत्ते को सेठ को छोड़कर अपने पास आते देखा तो जल्दबाजी में उस पर लाठी का प्रहार कर दिया। उससे कुत्ते की मृत्यु हो गई। इस कहानी से हमें यह शिक्षा मिलती है कि कोई भी काम जल्दबाजी में नहीं करना चाहिए। सोच-समझकर ही कोई निर्णय लेना चाहिए। जल्दबाजी में काम करने पर बाद में लाखा बनजारा की तरह पछताना पड़ता है।**

**3. नीचे दिए गए वाक्यों के रेखांकित शब्द का लिंग-परिवर्तन करके वाक्य फिर से लिखिए :  
उदा., घोड़ा दौड़ रहा है। – घोड़ी दौड़ रही है।**

**(1) सेठ ने कहा, “रुपये तो मैं दे दूंगा।”  
(2) बनजारे को बहुत दुःख हुआ।  
(3) ऊँट की पीठ पर सामान लदा है।  
(4) मैदान में लड़का खेल रहा है।  
उत्तर : (1) सेठानी ने कहा, “रुपये तो मैं दे दूंगी।”  
(2) बनजारिन को बहुत दुःख हुआ।  
(3) ऊँटनी की पीठ पर सामान लदा है।  
(4) मैदान में लड़की खेल रही है।**

**4. बक्से में से लिंग आधारित शब्दों के जोड़े मिलाइए और उनका वाक्य में प्रयोग कीजिए :**

**शिष्य, नागिन, शिक्षक, घोड़ा, गाय, देव, बैल, शिष्या, घोड़ी, शिक्षिका, देवी, नाग  
उत्तर : (1) शिष्य – शिष्या :  
शिष्य गुरु की सेवा कर रहा है।  
शिष्या गुरु की सेवा कर रही है।**

**(2) नाग – नागिन :  
नाग फन उठाए बैठा है।  
नागिन फन उठाए बैठी है।**

**(3) शिक्षक-शिक्षिका :  
शिक्षक पढ़ा रहा है। .  
शिक्षिका पढ़ा रही है।**

**(4) गाय-बैल :  
गाय दूध देती है।  
बैल किसान का मित्र है।**

**(5) देव – देवी :  
देव प्रसन्न होकर वरदान देते हैं।  
देवी प्रसन्न होकर वरदान देती है।**

**(6) घोड़ा-घोड़ी :  
महाराणा का घोड़ा बहुत वफ़ादार था।  
सवार की रक्षा के लिए घोड़ी ने अपने प्राण दे दिए।**

**5. रेखांकित शब्द की संज्ञा पहचानिए :  
(1) सैनिक हमारे देश की रक्षा करते हैं।  
(2) हमें देश की प्रगति के बारे में सोचना चाहिए।  
(3) गंगा भारत की पवित्र नदी है।  
उत्तर :  
(1) सैनिक – जातिवाचक संज्ञा  
(2) देश – जातिवाचक संज्ञा  
(3) नदी – जातिवाचक संज्ञा**

**भाषा-सज्जता**

**नीचे दिए गए वाक्यों को पढ़िए। रेखांकित शब्दों को ध्यान से देखिए :**

**(1) आशा विमान चलाती है।  
(2) नर्मदा गुजरात की सबसे बड़ी नदी है।  
(3) हिमालय भारत का सबसे ऊँचा पर्वत है।  
(4) नीम गुणकारी पेड़ है।  
उपर्युक्त वाक्यों में रेखांकित शब्द आशा, नर्मदा, हिमालय और नीम किसी खास व्यक्ति, नदी, पर्वत और पेड़ का निर्देश करते हैं।  
व्यक्तिवाचक संज्ञा – किसी खास व्यक्ति, प्राणी या स्थान को सूचित करनेवाली संज्ञा को ‘व्यक्तिवाचक संज्ञा’ कहते हैं।**

**प्रश्न 1. निर्देशित शब्दों में से व्यक्तिवाचक संज्ञा छाँटिए।  
उत्तर : व्यक्तिवाचक संज्ञा : मोहन, गुजरात, तापी, वीर सावरकर, गिरनार।**

**नीचे दिए गए वाक्यों को पढ़िए। रेखांकित शब्दों को ध्यान से पढ़िए :  
 (1) हमारे देश के सैनिक बहादुर है।  
(2) हमारी गाय का नाम गौरी है।  
(3) नदी को लोकमाता कहते हैं।  
(4) कुत्ता वफ़ादार प्राणी है।  
इन वाक्यों में रेखांकित ‘सैनिक’, ‘गाय’, ‘नदी’ और ‘कुत्ता’ – ये किसी के विशेष नाम नहीं हैं। इन नामों से इनकी पूरी जाति का बोध होता है। इसलिए ये जातिवाचक संज्ञा हैं।  
जातिवाचक संज्ञा : जो शब्द संपूर्ण जाति का बोध कराते हैं, उन्हें जातिवाचक संज्ञा कहते हैं।**

**प्रश्न 2. जातिवाचक शब्द छाँटकर सूचि बनाइए :  
उत्तर : जातिवाचक शब्द : छात्र, लड़का, पर्वत, गाय, नदी, पेड़। .**

**प्रश्न 3. नीचे दिए गए संज्ञा-शब्दों को कोष्ठक में उचित स्थान पर लिखिए :  
(भारत, हिमालय, नदी, वीर सावरकर, सैनिक, नर्मदा, पर्वत, नीम का पेड़)  
उत्तर :**

**योग्यता विस्तार**

**पशु-पक्षियों के बोलने का अपना तरीका होता है। उनकी बोली को प्रकट करने के लिए कुछ विशेष शब्दों का प्रयोग होता है। इतना जानिए …**

**कथनी और करनी**

**अभ्यास**

**1. सोचकर बताइए :**

**प्रश्न 1. ईश्वर ने मनुष्य को अन्य प्राणियों से किस प्रकार श्रेष्ठ बनाया है?  
उत्तर : ईश्वर ने मनुष्य को सोचने-विचारने और कल्पना करने के लिए मस्तिष्क दिया है। उसने मनुष्य को अच्छे-बुरे का निर्णय करने के लिए विवेक-बुद्धि दी है। वाणी का वरदान भी  
केवल मनुष्य को ही मिला है। मनुष्य जैसा सुंदर शरीर किसी दूसरे प्राणी का नहीं है। इस प्रकार ईश्वर ने मनुष्य को अन्य प्राणियों से श्रेष्ठ बनाया है।**

**प्रश्न 2. “धूम्रपान वर्जित है।” कहाँ-कहाँ और क्यों लिखा होता है?  
उत्तर : “धूम्रपान वर्जित है।” ऐसा बसों और रेलगाड़ियों जैसे सार्वजनिक वाहनों में लिखा होता है। अस्पतालों, सिनेमागृहों और दवाखानों में भी धूम्रपान न करने की चेतावनी दी जाती है। बाग-बगीचे, पुस्तकालय, प्रतीक्षालय, धर्मशाला और सार्वजनिक शौचालय आदि स्थानों पर ऐसी पट्टियाँ लगी होती हैं। धूम्रपान से वायु प्रदूषित होती है। प्रदूषित वायु में साँस लेने से छाती और फेफड़े की कई बीमारियाँ होती हैं। इसलिए सार्वजनिक स्थानों पर धूम्रपान की मनाई की जाती है।**

**प्रश्न 3. फूल सबको अच्छे क्यों लगते हैं?  
उत्तर : फूल रंग-बिरंगे होते हैं। उनमें से मनभावनी सुगंध निकलती है। फूल प्राकृतिक गहनों का काम करते हैं। फूलों के तोरणों से स्थान और फूलों की मालाओं से मूर्ति की शोभा बढ़ जाती है। फूलहार का उपयोग विशिष्ट व्यक्ति का सम्मान करने में होता हैं। अपने इन गुणों और उपयोगों के कारण फूल सबको अच्छे लगते हैं।**

**प्रश्न 4. लोग कहाँ-कहाँ कतार में खड़े रहते हैं?  
उत्तर : लोग ट्रेन, सरकस, प्रदर्शनी और सिनेमा के टिकट के लिए कतार में खड़े रहते हैं। राशन की दुकानों से राशन लेने के लिए भी लोगों को कतार में खड़ा होना पड़ता है। लाइट या टेलीफोन के बिल भरने के लिए भी लोग कतार में खड़े होते हैं। बस में चढ़ने के लिए भी यात्री कतार में खड़े होते हैं। शहरों में मॉल में की गई खरीदी का बिल चुकाने के लिए कतार लगती है। बैंक में लोग कतार में खड़े होकर पैसे जमा करते या निकालते हैं। इस प्रकार लोग आवश्यकता के अनुसार अलग-अलग स्थानों पर कतार में खड़े रहते हैं।**

**विरामचिह्न**

**निम्नलिखित वाक्य पढ़िए :  
(1) नीम गुणकारी पेड़ है।  
(2) आप कहाँ जाएँगे?  
(3) अरे, देखो, बस आ गई !  
(4) अहमदाबाद, सूरत, बड़ौदा, गुजरात के बड़े शहर हैं।  
ऊपर दिए हुए वाक्यों में (।), (?), (!) और (,) ये चिह्न आए हैं। व्याकरण में इन चिह्नों को ‘विरामचिह्न’ कहते हैं।  
विरामचिह्न : पढ़ते समय कहाँ रुकना और कितना रुकना तथा वाक्य का कैसा भाव सूचित करना इसके लिए जिन विभिन्न चिह्नों का प्रयोग किया जाता है,उन्हें विरामचिह्न कहते हैं।**

**मुख्य विरामचिह्न : –  
(1) पूर्णविराम ( । ) : इस चिह्न का प्रयोग वाक्य के अंत में किया जाता है। उदा., साहिल मेरा भाई है।**

**(2) अल्पविराम ( , ) : वाक्य पढ़ते समय जहाँ थोड़ी देर के लिए रुकना हो, वहाँ इस चिहन का प्रयोग किया जाता है।  
उदा., विज्ञान, गणित, भूगोल मेरे प्रिय विषय हैं।**

**(3) प्रश्नसूचक चिह्न ( ? ) : इस चिह्न का प्रयोग प्रश्नवाक्य के अंत में किया जाता है।  
उदा., तुम कहाँ जाओगे?**

**(4) उद्गार चिह्न ( ! ) : इस चिह्न का प्रयोग हर्ष, प्रशंसा, दु:ख, आश्चर्य, घृणा आदि भावों को सूचित करनेवाले शब्द अथवा वाक्य के अंत में किया जाता है।  
उदा.,  
(1) वाह ! क्या स्वाद है ! (प्रशंसा)  
(2) अरे ! आप यहीं है ! (आश्चर्य)  
(3) छिः ! यह कितनी गंदी जगह है ! (घृणा)**

**(5) अवतरण चिह्न ( “……” ) : जब किसी के कहे गए शब्दों को ज्योंका-त्यों लिखना हो, तब इस चिह्न का प्रयोग किया जाता है।  
उदा., सुभाषचन्द्र बोस ने कहा, “तुम मुझे खून दो, मैं तुम्हें आजादी दूंगा।”**

**(6) योजक चिह्न (-) : इस चिह्न का प्रयोग शब्दों को जोड़ने के लिए होता है।  
उदा., सुख-दुःख, माता-पिता, पाप-पुण्य, देश-विदेश आदि।**

**प्रश्न 2. (अ ) विरामचिह्नों और उनके नाम की जोड़ बनाइए :**

**उत्तर :(1) ? – प्रश्नसूचक चिह्न  
(2) । – पूर्णविराम  
(3) ! – उद्गार चिह्न / विस्मय चिह्न  
(4), – अल्पविराम  
(5) ” ” – अवतरण चिह्न  
(6) (-) – योजक चिह्न**

**(ब) वाक्यों को पढ़कर उचित विरामचिह्न का प्रयोग कीजिए :  
(1) फूल तोड़ना मना है  
(2) वाह कितना सुंदर दृश्य है  
(3) बसों में लिखा होता है धूम्रपान वर्जित है  
(4) धारा रात दिन पढ़ती रहती है ।  
(5) पौधे बारिश में ही क्यों लगाए जाते हैं  
उत्तर : (1) फूल तोड़ना मना है।  
(2) वाह ! कितना सुंदर दृश्य है !  
(3) बसों में लिखा होता है, “धूम्रपान वर्जित है।”  
(4) धारा रात-दिन पढ़ती रहती है।  
(5) पौधे बारिश में ही क्यों लगाए जाते हैं?**

**3. निम्नलिखित वाक्यों में से जातिवाचक संज्ञा के आसपास ) चिह्न कीजिए :**

**(1) मनुष्य अन्य प्राणियों से श्रेष्ठ है।  
(2) शिल्पा ने चार पौधे बोए (लगाए)।  
(3) शहर के लोग सुबह-शाम टहलने जाते हैं।  
(4) फूल सबको अच्छे लगते हैं।  
उत्तर : (1) (मनुष्य) अन्य प्राणियों से श्रेष्ठ है।  
(2) शिल्पा ने चार (पौधे) बोए (लगाए)।  
(3) (शहर) के लोग सुबह-शाम टहलने जाते हैं।  
(4) (फूल) सबको अच्छे लगते हैं। प्रश्न**

**4. कथनी और करनी में समानता रखने में मुश्किलें आती हैं या नहीं? चर्चा कीजिए। .**

**[ राकेश, चंपक और गीता वार्तालाप करते हुए]  
राकेश : कथनी और करनी में समानता रखना बड़ा कठिन है। इसमें काफी \_\_\_ मुश्किलें आती हैं।  
चंपक : धन्य हैं वे लोग, जिनकी कथनी और करनी एक जैसी होती हैं। मुझसे तो यह कभी नहीं हो सकता।  
गीता : अरे, किसी से नहीं हो सकता। मेरी माँ मुझसे सदा सच बोलने के लिए कहती है और वे खुद पड़ोसन आंटी से झूठ बोलती है।  
राकेश : मेरे पिताजी, झूठ बोलने पर मुझे डाँटते हैं और जब मकान-मालिक किराया माँगने आता है तब मुझसे कहते हैं, “जा, सेठ से कह दे कि पिताजी घर में नहीं है।”  
चंपक : अरे भाई, जिनकी कथनी और करनी एक होती है, वे ‘संत’ कहलाते हैं। यहाँ न किसीकी माँ संत है, न बाप।।  
गीता : फिर भी हमें कथनी और करनी समान रखने के लिए प्रयत्न करने चाहिए। जिसकी कथनी और करनी एक होती है उसी मनुष्य का दुनिया में आदर होता है।**

**5. परिच्छेद पढ़कर प्रश्नों के उत्तर दीजिए :**

**आप शुद्ध हृदय से इस बात पर विचार करें कि माता, मातृभूमि और मातृभाषा का आप पर भी ऋण है। एक जननी आपको जन्म देती है, एक की गोद में खेल कूदकर और खा-पीकर आप पुष्ट होते हैं और एक आपको अपने भावों को प्रकट करने की शक्ति देकर आपके सांसारिक जीवन को सुखमय बनाती है, जिसका आप पर इतना उपकार है, उसके लिए कुछ करना क्या आपका परम कर्तव्य नहीं है?**

**प्यारे भाइयो, उठो ! आलस्य छोड़ो, काम करो और अपनी मातृभाषा की सेवा में तत्पर हो जाओ, इस व्रत का पालन करना तलवार की धार पर चलने के समान है। अत्यंत खेद का विषय है कि आज अधिकांश भारतवासी अपनी मातृभाषा की उपेक्षा करते हैं। वे अंग्रेजी बोलकर अपने अहंकार तथा दूषित मनोवृत्ति का परिचय देते हैं। जो अपनी मातृभाषा का तिरस्कार करता है, उसे कभी देशभक्त नहीं कहा जा सकता।**

**प्रश्न 1. हम पर किस-किसका ऋण हैं?  
उत्तर : हम पर माता, मातृभूमि और मातृभाषा का ऋण है।**

**प्रश्न 2. माता का ऋण हमें क्यों अदा करना चाहिए?  
उत्तर : हमें माता का ऋण अदा करना चाहिए, क्योंकि उसीने हमें जन्म दिया है।**

**प्रश्न 3.किस व्रत का पालन करना अत्यंत कठिन है?  
उत्तर : मातृभाषा पर गर्व करना और उसकी सेवा में तत्पर रहना हमारा कर्तव्य है। परंतु इस व्रत का पालन करना अत्यंत कठिन है।**

**प्रश्न 4. किसे देशभक्त नहीं कहा जा सकता?  
उत्तर : जो मातृभाषा का तिरस्कार कर अंग्रेजी बोलने में गर्व अनुभव करता है, उसे देशभक्त नहीं कहा जा सकता।**


**प्रश्न 5. गद्यांश को उपयुक्त शीर्षक दीजिए।  
उत्तर : सच्चा देशभक्त अथवा माता, मातृभूमि और मातृभाषा**

**CHAPTER 4 FOCUS ACADEMY 9099818013 8780997670**

**स्वाध्याय**

**प्रश्न 1. अंदाज अपना-अपना : “कथनी और करनी में अंतर” विषय पर अपने विचार लिखिए।  
उत्तर : मैं मानता हूँ कि कथनी और करनी में एकता रखना वीरों और सज्जनों का काम है। कथनी और करनी उसी की एक हो सकती हैं जो सत्यवादी, निर्भय और साहसी हैं। चरित्रहीन डरपोक लोग अपनी कथनी और करनी में एकता कभी नहीं रख सकते।**

**प्रश्न 2. “कथनी और करनी में अंतर” विषय पर अपने दोस्त ने जो विचार लिखे हैं, उन्हें पढ़िए।  
उत्तर : ‘कथनी और करनी में अंतर’ इस विषय पर मेरे दोस्त ने लिखा है, “मैंने बहुत कोशिश की कि मैं जैसा कहूँ, वैसा ही करूँ, परंतु मुझे सफलता नहीं मिली। मैंने एक दिन माँ से कहा कि कल मैं सुबह जल्दी उठकर टहलने जाऊँगा। दूसरे दिन माँ मुझे जगाते-जगाते थक गई, पर मैं नहीं उठा। मेरी कथनी और करनी में हमेशा जमीन-आसमान का अंतर रहा। मेरे विचार से कहना बहुत आसान है, पर अपने कहे हुए को व्यवहार में लाना बहुत मुश्किल है। फिर भी मैं कोशिश करूँगा कि मेरी कथनी और करनी में अंतर न हो। यदि मुझे कुछ बनकर दिखाना है, तो अपनी कथनी को करनी में बदलना ही होगा।”**

**प्रश्न 3.करके दिखाइए :  
कोष्ठक में दिए गए शब्दों को उचित क्रम में रखकर उदाहरण के अनुसार वाक्य लिखिए :  
  
उदाहरण : फूल तोड़ना मना है।  
उत्तर : (1) मैं हररोज खेलने जाता हूँ।  
(2) सबको कथनी-करनी में समानता रखनी चाहिए।  
(3) वे कहीं से अच्छे पौधे लाए।**

**कहावतें भाषा में मुहावरों की तरह कहावतों का भी प्रयोग किया जाता है।  
उदा., (1) जब कोई व्यक्ति बिना कोई काम किए पड़ा रहता है, तब उसके लिए कहा जाता है :  
“काम का न काज का, ढाई सेर अनाज का”**

**( 2 ) जब अधिक मेहनत करने पर भी फल कम मिलता है, तो उसके लिए कहा जाता है :  
“खोदा पहाड़ निकली चुहिया”  
कहावत : लोगों के अनुभवों के आधार पर कही गई और बाद में समाज में रुढ़ होनेवाली बात या उक्ति को ‘कहावत’ कहते हैं।**

**निम्नलिखित कहावतों को पढ़िए और समझिए :**

**कहावत — अर्थ  
(1) आम के आम गुठलियों के — दोहरा लाभ लेना। भी दाम  
(2) जैसी करनी वैसी भरनी — कर्मों के अनुसार फल मिलना।  
(3) साँच को आँच नहीं — सच्चे व्यक्ति को कोई भय नहीं होता।  
(4) काला अक्षर भैंस बराबर — बिलकुल अनपढ़।**

**निम्नलिखित वाक्यों को पढ़िए। रेखांकित शब्दों को ध्यान से देखिए :**

**(1) हमें अहिंसा के पथ पर चलना चाहिए।  
(2) पहाड़ की चढ़ाई बहुत कठिन होती है।  
(3) हमारे व्यवहार में विनम्रता होनी चाहिए।  
(4) महात्मा बुद्ध ने शांति, दया और प्रेम का संदेश दिया।  
(5) क्षमा वीरों का आभूषण है।  
इन वाक्यों में अहिंसा, चढ़ाई, विनम्रता, शांति, दया, प्रेम, क्षमा – ये रेखांकित शब्द हैं। ये शब्द गुण, दोष, भाव, दशा आदि का बोध कराते हैं।**

**भाववाचक संज्ञा – जो शब्द, गुण, दोष, दशा, भाव आदि का बोध कराते हैं, वे भाववाचक संज्ञा कहलाते हैं।**

**निम्नलिखित शब्दों में से भाववाचक संज्ञा बताइए :  
  
उत्तर :  
भाववाचक संज्ञाएँ : सच्चाई, ऊँचाई, बचपन, लंबाई, अमीरी, बुढ़ापा।**

**निम्नलिखित वाक्यों को पढ़िए। रेखांकित शब्दों को ध्यान से देखिए :**

**(1) रेलवे स्टेशन पर लोगों की भीड़ रहती है।  
(2) बच्चों की टोली होली खेलने निकली है।  
(3) सभा में कई लोग इकट्ठे हुए।  
इन वाक्यों में भीड़, टोली, सभा – ये शब्द-समूह सूचक हैं। ये शब्द समूहवाचक संज्ञा कहलाते हैं।  
समूहवाचक संज्ञा : जो शब्द-समूह का बोध कराते हैं, वे समूहवाचक संज्ञा कहलाते हैं।  
अन्य समूहवाचक संज्ञाएँ : गुच्छा, दल, परिवार, जुलूस, मेला, झुंड, मंडली, ढेर, गट्ठर आदि।**

**पुनरावर्तन 1 FOCUS ACADEMY 9099818013 8780997670**

**1.निम्नलिखित प्रश्नों के उत्तर दीजिए :**

**प्रश्न 1.चिड़ियाँ कब खुशी के गीत गाती हैं?  
उत्तर : चिड़ियाँ बहुत सुबह उठकर खुशी के गीत गाती हैं।**

**प्रश्न 2. सेठ ने कुत्ते को क्यों मुक्त कर दिया?  
उत्तर : सेठ के यहाँ चोरों ने डाका डाला था। कुत्ते ने चोरों का पीछा किया। चोर दूर जंगल में सारा माल जमीन में गाड़कर चले गए। कुत्ता सेठजी को जंगल में ले गया और भौंककर वह जगह बताई जहाँ चोरों ने माल गाड़ा था। थोड़ा खोदने पर ही चुराया गया सारा सामान मिल गया। कुत्ते की इस वफ़ादारी पर मुग्ध होकर सेठ ने उसे मुक्त कर दिया।**

**प्रश्न 3. ईश्वर ने मनुष्य को किससे श्रेष्ठ बनाया?  
उत्तर : ईश्वर ने मनुष्य को अन्य प्राणियों से श्रेष्ठ बनाया है।**

**प्रश्न 4. सेठ ने बनजारे के साथ कौन-सी शर्त रखी?  
उत्तर : बनजारा सेठ से रुपये उधार लेना चाहता था पर गिरवी रखने के लिए उसके पास कुछ भी नहीं था। तब सेठ ने कहा कि तुम अपना कुत्ता ही जमानत के रूप में यहाँ रख दो। जब तुम सारे पैसे दोगे तब कुत्ता तुम्हें लौटा दूंगा। इस प्रकार सेठ ने रकम उधार लेने के लिए बनजारे के सामने कुत्ते को गिरवी रखने की शर्त रखी।**

**प्रश्न 5.पृथ्वी पर हरियाली कब छा जाती है?  
उत्तर : पृथ्वी पर वर्षाऋतु में हरियाली छा जाती है।**

**2. निम्नलिखित परिच्छेद को पढ़िए और सुलेखन कीजिए :**

**हमारे देश का झंडा …………..  
……………… करने का सूचक है।  
उत्तर :  
पाठ्यपुस्तक के पृष्ठ 28 से यह परिच्छेद सुवाच्य अक्षरों में अपनी कॉपी में लिखिए। वर्तनी और विरामचिहनों पर विशेष ध्यान दीजिए।**

**3. ‘टी.वी. देखने से लाभ-हानि’ विषय पर चर्चा कीजिए :**

**(कुछ मित्र बाग में बैठे हुए)  
अशोक : अरे रमेश, तुम्हारा टेलीविजन ठीक हुआ या नहीं  
रमेश : कहाँ हुआ? पिताजी ध्यान ही नहीं देते। कहते हैं, परीक्षाएँ हो जाएँ,तब टी.वी. दुरुस्त करवाएंगे।  
अशोक : वे ठीक ही कहते हैं। टी.वी. हमें भरपूर मनोरंजन देता है, पर उसे देखने में समय की बहुत बरबादी होती है। परीक्षा के दिनों में तो टी.वी. बंद ही रखना चाहिए।  
मनीष : टी.वी. कैसे बंद रख सकते हैं? उस पर देश-विदेश के समाचार आते हैं, ज्ञानप्रद चर्चाएँ आती हैं। टी.वी. हमें घर बैठे तमाम अच्छी-बुरी घटनाओं की जानकारी देता है।  
अशोक : ठीक है, बड़े लोग टी.वी. देखें, लेकिन हम बच्चों के लिए टी.वी. अच्छा नहीं। टी.वी. देखने के बदले हम खेलें या व्यायाम करें तो हमारी सेहत ज्यादा अच्छी रहेगी। टी.वी. देखने से आँखों पर भी बुरा असर पड़ता है।  
मनीष : अरे, बरसात में और दोपहर की तेज धूप में कौन बाहर खेलने जाएगा? ऐसे समय तो टी.वी. ही उपयोगी साबित होता है।  
रमेश : परीक्षाओं के बाद तो मैं पिताजी से टी.वी. दुरुस्त करवाकर ही रहूँगा।**

**4. निम्नलिखित शब्दों को शब्दकोश के क्रम में लिखिए :  
चिंता, अपूर्व, कार्य, पर्यटन, विद्यार्थी, प्रसाद, झूठ, ज्ञान, हल्दी।  
उत्तर : अपूर्व, कार्य, चिंता, झूठ, ज्ञान, पर्यटन, प्रसाद, विद्यार्थी, हल्दी।**

**5. निम्नलिखित शब्दों को शब्दकोश के क्रम में लिखिए :**

**चारण, चौकोर, चिराग, चम्मच, चंद्रिका।  
उत्तर : चंद्रिका, चम्मच, चारण, चिराग, चौकोर ।**

**GSEB Solutions Class 7 Hindi हिन्द देश के निवासी Textbook Questions and Answers**

**अभ्यास**

**1. निम्नलिखित प्रश्नों के उत्तर दीजिए :**

**प्रश्न 1.  
हमारे देश की क्या विशेषता है?  
उत्तर : हमारे देश में भिन्न-भिन्न रंग-रूप और पहनावेवाले एवं अलग-अलग भाषाएँ बोलनेवाले लोग रहते हैं। इसके बावजूद यहाँ के लोग एक हैं। इस तरह विविधता में एकता ही हमारे देश की विशेषता है।**

**प्रश्न 2. सभी नदियाँ कब एक होती हैं?  
उत्तर : सभी नदियाँ अलग-अलग स्थानों से निकलती हैं। उनके बहाव भी अलग-अलग हैं। परंतु जब वे सागर में मिलती हैं, तब एक हो जाती हैं।**

**प्रश्न 3. सभी धर्मों का सार क्या है?  
उत्तर : सभी धर्मों का सार एक ही है – मनुष्य को बुराइयों से दूर रखना और उसे उन्नत बनाना।**

**2. (अ) शब्द-पंखुड़ियों को उचित क्रम में रखकर वाक्य बनाइए :  
उत्तर : (1) हम भारत देश के निवासी हैं।  
(2) कोयल की आवाज मधुर होती है।  
(3) (हमें) फूलों की तरह हँसते रहना चाहिए।**

**(ब) गोले में से शब्द चुनकर अर्थपूर्ण वाक्य बनाइए : रीनल  
उदाहरण : सोहन पढ़ रहा है।  
उत्तर :(1) रीनल पढ़ रही है।  
(2) रीनल खेल रही है।  
(3) मेघा पढ़ रही है।  
(4) मेघा खेल रही है।  
(5) हरेश पढ़ रहा है।  
(6) हरेश खेल रहा है।  
(7) सोहन खेल रहा है।**

**3. काव्य-पंक्तियों का भावार्थ समझाइए :**

**हिन्द देश के निवासी सभी जन एक हैं,  
रंग, रूप, वेश, भाषा चाहे अनेक हैं।  
उत्तर : भारत देश में रहनेवाले लोगों के रंग, रूप, पहनावे और भाषाएँ भले ही अलग-अलग हों, परंतु वे सब लोग एक हैं। यहाँ रहनेवाले सभी लोगों की मातृभूमि भारत ही है।**

**4.’औरत’ और ‘लड़की’ के स्थान पर क्रमशः ‘आदमी’ और ‘लड़का’ रखकर परिच्छेद फिर से लिखिए।  
एक मोटी औरत जा रही थी। पीछे-पीछे एक लड़की चल रही थी। लड़की छोटी और पतली थी। औरत को पता चला तो घूरकर बोली, – “ए लड़की ! मेरे पीछे-पीछे क्यों चल रही है?” लड़की भोलेपन से बोली, – “मैं तो केवल छाँव के नीचे चल रही थी।”  
उत्तर : एक मोटा आदमी जा रहा था। पीछे-पीछे एक लड़का चल रहा था। लड़का छोटा और पतला था। आदमी को पता चला तो घूरकर बोला, – “ए लड़के ! मेरे पीछे-पीछे क्यों चल रहा है?” लड़का भोलेपन से बोला, – “मैं तो केवल छाँव के नीचे चल रहा था।”**

**स्वाध्याय**

**1. निम्नलिखित प्रश्नों के उत्तर दीजिए :**

**प्रश्न 1. हिन्दवासियों में कैसी विविधताएँ हैं?  
उत्तर : हिन्दवासी अलग-अलग रंग और रूप के हैं। उनके पहनावे अलग-अलग हैं। वे अलग-अलग भाषा बोलते हैं। वे अलग-अलग धर्मों को मानते हैं। इस प्रकार हिन्दवासियों में अनेक प्रकार की विविधताएँ हैं।**

**प्रश्न 2. माला में कौन-कौन-से फूल एकरूप हुए हैं?  
उत्तर : माला में बेला, गुलाब, जूही, चंपा, चमेली आदि तरह-तरह के फूल एकरूप हुए हैं।**

**प्रश्न 3. इस कविता में किन नदियों का उल्लेख हैं?  
उत्तर : इस कविता में इन नदियों का उल्लेख हैं : गंगा, यमुना, ब्रह्मपुत्र, कृष्णा और कावेरी।**

**प्रश्न 4.नदियों से हमें क्या संदेश मिलता है?  
उत्तर : हमारे देश में अनेक नदियाँ हैं। उद्गम-स्थान अलग-अलग हैं। वे अलगअलग मार्गों से बहती हैं। लेकिन अंत में वे सागर में मिलकर एक हो जाती हैं। इन नदियों से हमें यह संदेश मिलता है कि जैसे नदियाँ अलग-अलग होकर भी एक हो जाती हैं, उसी तरह हम भारतवासी अलग-अलग होने पर भी एक होकर रहें।**

**2. कोष्ठक में जो शब्द समानार्थी नहीं है, उस पर O कीजिए और समानार्थी शब्दों का वाक्य में प्रयोग कीजिए :उत्तर : (1) (1) पंथ – यह पंथ सरल नहीं है।  
(2) राह – मुझे नई राह मिल गई।  
(3) रास्ता – यह सीधा रास्ता है।**

**(2) (1) कुसुम – यह चमेली का कुसुम है।  
(2) पुष्प – कमल के पुष्प जल में होते हैं।  
(3) फूल – यह कितना प्यारा फूल हैं!**

**(3) (1) अनूठा – यह चर्चा के लिए अनूठा विषय है।  
(2) अनोखा – उसने अनोखा रास्ता पकड़ा।  
(3) निराला – आपका हर ढंग निराला है।**

**(4) (1) जन – कोटि-कोटि जन तिरंगे को वंदन करते हैं।  
(2) मनुष्य – दुनिया में तरह-तरह के मनुष्य हैं।  
(3) मानव – जिसमें मानवता हो, वही मानव है।**

**भाषा-सज्जता**

**प्रियंका : मीना, आज तू चुपचाप क्यों बैठी है? मंदिर नहीं आना?  
मीना : नहीं, मेरा मन नहीं लगता।  
प्रियंका : अरे हाँ, आजकल तुम बहुत खेल रही हो न?  
मीना : मैं क्रिकेटर बनना चाहती हूँ, पर मुझे खेलना रास नहीं आया।  
प्रियंका : क्यों?  
मीना : कल मैं मुहल्ले में खेल रही थी तब गेंद ने सीमा मौसी के घर की खिड़की का काँच तोड़ दिया। उन्होंने माँ से शिकायत कर दी।  
प्रियंका : ओह ! अब समझी उदासी का राज़। खेलते समय दूसरों का भी ख्याल रखना चाहिए।  
मीना : आपकी बात बिलकुल सच्ची हैं। अब मैं ध्यान रखूगी।**

**अब आप बताइए :**

**प्रश्न 1. उपर्युक्त संवाद में से व्यक्तिवाचक संज्ञाएँ छाँटकर लिखिए :  
उत्तर : (1) प्रियंका (2) मीना (3) सीमा**

**प्रश्न 2. इन व्यक्तिवाचक संज्ञा-शब्दों के लिए जिन शब्दों का प्रयोग किया गया है, उनकी सूची बनाइए :  
उत्तर : (1) प्रियंका के लिए (2) मीना के लिए (3) सीमा मौसी के लिए  
उत्तर : (1) प्रियंका के लिए – आप  
(2) मीना के लिए – तू, तुम, मेरा, मैं, मुझे  
(3) सीमा मौसी के लिए – उन्होंने**

**प्रश्न 3. नीचे दी गई परिभाषा को पूर्ण कीजिए :  
जो शब्द ………….. के स्थान पर प्रयुक्त होते हैं, उन्हें सर्वनाम कहते हैं।  
उत्तर : जो शब्द संज्ञा के स्थान पर प्रयुक्त होते हैं, उन्हें ‘सर्वनाम’ कहते हैं।**

**प्रश्न 4. वाक्यों को पढ़िए और ‘बोलनेवाले’, ‘सुननेवाले’ और ‘अन्य व्यक्ति’ को सूचित करनेवाले जिन सर्वनाम-शब्दों का प्रयोग किया गया है, उन्हें अलग छाँटकर लिखिए :  
(1) मुझे बल्लेबाजी में मजा आता है।  
(2) हम मैच जीत गए।  
(3) तुम अच्छे क्षेत्र-रक्षक हो।  
(4) तुम्हारी गेंदबाजी का जवाब नहीं। तुम्हारी  
(5) वह ‘केप्टन’ है।  
(6) उसने एक लंबा छक्का लगाया।**

**प्रश्न 5. विधानों को पढ़िए और ‘खुद के लिए’ प्रयुक्त सर्वनाम – शब्दों को छाँटकर लिखिए :  
(1) अब राजीव स्वयं बल्लेबाजी करने आया।  
(2) मैं अपने आप चला जाऊँगा।**

**डॉ. विक्रम साराभाई FOCUS ACADEMY 9099818013 8780997670**

**अभ्यास**

**1. निम्नलिखित प्रश्नों की मौखिक चर्चा कीजिए :**

**प्रश्न 1. विक्रम साराभाई ने खुद अपने नाम चिट्ठियाँ क्यों लिखी होंगी?  
उत्तर : शिक्षक : (विद्यार्थी से) तुम कैसे कह सकते हो कि व्यक्ति में बड़ा बनने की इच्छा बचपन से ही होती है?  
विद्यार्थी : गुरुजी, कहते हैं कि बच्चों के लक्षण पालने से ही दिखाई देते हैं। विक्रम साराभाई को ही लीजिए। उनमें प्रसिद्ध होने की इच्छा बचपन से ही जाग उठी थी।  
शिक्षक : वह कैसे?  
विद्यार्थी : पाँच-छः वर्ष की उम्र में उन्होंने देखा कि उनके पिता के नाम रोज बहुत सारे पत्र आते हैं। उन्होंने सोचा, कितना अच्छा हो अगर मेरे नाम भी अनेक पत्र आएँ!  
शिक्षक : परंतु उनके नाम पत्र आते कैसे?  
विद्यार्थी : यही तो बात थी। बालक विक्रम को भी पता था कि उनके नाम  
पत्र आनेवाले नहीं हैं। तब उन्होंने खुद ही पिताजी के नाम आए कई लिफाफों पर अपना नाम लिखा और वे लिफाफे डाकघर में डाल आए। इस तरह उनके नाम पर भी अनेक चिट्ठियाँ आने लगीं।  
शिक्षक : सचमुच, यह घटना भविष्य में उनके महान व्यक्ति बनने की सूचक थी।**

**प्रश्न 2. विक्रम साराभाई साइकिल पर विभिन्न कलाबाजियाँ करते थे। इस तरह आपको क्या करना पसंद है?  
उत्तर : मुझे छोटी-छोटी कविताएँ बनाकर उन्हें गाना पसंद है। चुनाव के समय अपनी मनपसंद पार्टी के पक्ष में ट्रक पर सवार होकर प्रचार करना मुझे अच्छा लगता है। मैं जोशीले नारे लगाता हूँ, कविता में उस पार्टी की विशेषताएँ और उपलब्धियाँ उजागर करता हूँ। मेरे इस शौक के पीछे मेरा कैसा भविष्य छिपा है, यह मैं नहीं जानता।**

**2. इस पाठ को ध्यानपूर्वक पढ़ते हुए विक्रम साराभाई के बचपन की घटना अपने शब्दों में लिखिए।**

**विक्रम साराभाई की उम्र उस समय पाँच-छः वर्ष की होगी। उनका परिवार घूमने-फिरने शिमला गया था। विक्रम के पिता अम्बालाल एक बड़े उद्योगपति थे। इसलिए उनके नाम प्रतिदिन ढेरों पत्र आते थे। बालक विक्रम के मन में इच्छा हुई कि उसके नाम भी रोज बहुत सारे पत्र आएँ। उसने बहुत से लिफाफों पर अपना नाम तथा पता लिखा और उन्हें पोस्टऑफिस में डाल आया। अब विक्रम के नाम भी खूब चिट्ठियाँ आने लगीं। . इस घटना से इस महान वैज्ञानिक के बुलंद इरादों की झलक बचपन में ही मिल जाती है।**

**3. निम्नलिखित शब्दों के अर्थ शिक्षक छात्र से पूछेगे और छात्र शब्दकोश से अर्थ ढूँढ़कर उत्तर देने के लिए अपना हाथ खड़ा करेंगे।**

**(गाथा, प्रतीक, विक्रम, तत्पश्चात्, कैंब्रिज, भौतिक, अंतरिक्ष, प्रयोगशाला, इंटरनेशनल, मृत्यु, ऊर्जा, युवा, उत्कृष्ट, स्मारक, पुरस्कार, हवाई)  
उत्तर :  
गाथा – कथा प्रतीक – चिह्न विक्रम – वीरता  
तत्पश्चात् – उसके बाद कैंब्रिज – इंग्लैंड का एक विश्वविद्यालय भौतिक – सांसास्कि  
अंतरिक्ष – आकाश प्रयोगशाला – वह स्थान जहाँ विज्ञानसंबंधी प्रयोग किए जाते हैं  
इंटरनेशनल – अन्तरराष्ट्रीय मृत्यु – मरण ऊर्जा – शक्ति युवा – युवक  
उत्कृष्ट – श्रेष्ठ स्मारक – स्मृति-चिह्न पुरस्कार – इनाम हवाई – काल्पनिक, हवा से संबंधित**

**4. ‘शब्दार्थ’ में निर्देशित शब्दों का वाक्यों में प्रयोग कीजिए।**

**(इरादा, लिफाफा, ढेरों, लैस, अनुसंधान, उपाधि)  
उत्तर : (1) इरादा – हमारा इरादा हमेशा बुलंद होना चाहिए।  
(2) लिफाफा – लिफाफे के ऊपर पिताजी का नाम है।  
(3) ढेरों – दीपावली पर ढेरों मिठाइयाँ बिकती हैं।  
(4) लैस- हमारी पाठशाला में वैज्ञानिक उपकरणों से लैस एक प्रयोगशाला है।  
(5) अनुसंधान – वैज्ञानिक अनुसंधान में लगे रहते हैं।  
(6) उपाधि – मैं ‘भारतरत्न’ की उपाधि पाना चाहता हूँ।**

**5. दूरदर्शन (टी.वी.) देखना लाभदायी है या हानिकारक? क्यों? कारण सहित तर्क दीजिए।**

**आज घर-घर में दूरदर्शन आ गया है। अपनी लोकप्रियता के कारण वह हर परिवार के लिए अनिवार्य बन गया है। प्रत्येक वस्तु से कुछ लाभ के साथ कुछ हानियाँ भी होती ही हैं। परंतु दूरदर्शन तो लाभों का खजाना है। यह हमें देश-विदेश में होनेवाली घटनाओं की जानकारी देता है। उन घटनाओं के जीवंत दृश्य भी दिखाता है। बाढ़, अकाल, भूकंप आदि से होनेवाले नुकसान दूरदर्शन पर देखकर हमारी मानवता जाग उठती है।**

**दूरदर्शन तरह-तरह से हमारा मनोरंजन करता है। फिल्में, धारावाहिक, नाटक आदि के द्वारा यह हमें आनंद देता है। देशभक्ति, समाज-सुधार आदि के कार्यक्रम दिखाकर दूरदर्शन समाज में जागृति पैदा करता है। दूरदर्शन पर क्रिकेट, फुटबाल और टेनिस के मैच देखकर हमारी खुशी का पार नहीं रहता। टी.वी. के ‘कौन बनेगा करोड़पति’ जैसे कार्यक्रमों ने सबका दिल जीत लिया है। परंतु टी.वी. देखने से बच्चों की पढ़ाई में बाधा पड़ती है।**

**खेल-कूद छोड़कर टी.वी. से चिपके रहने के कारण उनके स्वास्थ्य पर बुरा असर पड़ता है। जो चश्मा पहले बुढ़ापे में आता था, वह अधिक टी.वी. देखने से बचपन में ही आ जाता है। टी.वी. के कारण हमारा आपसी मेल-जोल कम हो गया है और हमारे हरे-भरे रिश्ते सूखने लगे हैं। क्रिकेट मेच जैसे कार्यक्रमों में हमारा कितना समय बरबाद हो जाता है, इसका कोई हिसाब नहीं। वास्तव में हमें टी.वी. का उपयोग सीमित करना चाहिए ।**

**स्वाध्याय**

**1. कोष्ठक में दिए शब्दों को उदाहरण के अनुसार बल्ले पर इस तरह रखो जिससे अर्थपूर्ण वाक्य बने :**

**(कलाबाजियाँ, बालक, है, लोकविज्ञान, होकर, यशस्वी, अनुसंधान, करते, किया, वो, दिया, योगदान, में, गठन, बड़ा, के, पर, विकास, अहमदाबाद, भारतीय, की, केन्द्र, का)  
उदाहरण : भारतीय अनुसंधान केन्द्र का गठन किया।  
उत्तर : (1) विक्रम साइकिल पर कलाबाजियाँ करते थे।  
(2) यह बालक बड़ा होकर यशस्वी बनेगा।  
(3) उनके प्रयासों से अहमदाबाद में लोकविज्ञान केन्द्र की स्थापना  
(4) डॉ. विक्रम ने भारत के विकास में उत्कृष्ट योगदान दिया।**

**2. निम्नलिखित एकवचन शब्दों का बहुवचन बनाकर वाक्य में प्रयोग कीजिए :**

**लड़का, किताब, नदी, नारी, माली उत्तर  
वाक्य-प्रयोग  
(1) लड़का – लड़के — लड़के मैदान में खेल रहे हैं।  
( 2) किताब – किताबें — मैंने दो किताबें खरीदीं।  
( 3) नदी – नदियाँ — नदियाँ हमें पानी देती हैं।  
( 4 ) नारी- नारियाँ — नारियाँ मधुर गीत गा रही हैं।  
( 5 ) माली – माली — माली पौधों से फूल तोड़ रहे हैं।**

**3. निम्नलिखित परिच्छेद का अंग्रेजी में अनुवाद कीजिए :**

**वह केवल उच्च कोटि के वैज्ञानिक ही नहीं थे, बल्कि व्यस्तताओं के बावजूद कला, शिक्षा व समाज के लिए पर्याप्त समय निकाल लेते थे। उनके ही प्रयासों से अहमदाबाद में लोकविज्ञान केन्द्र एवं नेहरु विकास संस्थान की स्थापना हुई, यहाँ वह जन सामान्य की विज्ञान के प्रति रुचि जागृत करने के लिए कार्य करते रहे।  
उत्तर : He was not only a high quality scientist, but though he remained busy in his work, he found enough time for art, education and society. Because of his efforts Public Science Centre and Nehru Foundation for development were established in Ahmedabad. Here, he would work to create interest of common people in Science.**

**भाषा-सज्जता**

**निम्नलिखित वाक्य पढ़िए :**

**(1) यह पेन्सिल मीना की है।  
(2) वह मेरा भाई है।  
(3) वे अच्छे खिलाड़ी हैं।  
ऊपर के वाक्यों में ‘यह’, ‘वह’, ‘वे’ ये रेखांकित शब्द सर्वनाम हैं। ये किसी निश्चित वस्तु या व्यक्ति का बोध कराते हैं। इसलिए ये ‘निश्चयवाचक सर्वनाम’ हैं।  
जिस सर्वनाम द्वारा किसी दूर या पास की वस्तु या व्यक्ति का निश्चित रूप से बोध कराया जाए, उसे निश्चयवाचक सर्वनाम कहते हैं।**

**अब ये वाक्य पढ़िए :**

**(1) दरवाजे पर कोई है।  
(2) यह मिठाई किसी को दे दो।  
(3) प्रीति के पास कुछ तो है।  
इन वाक्यों में रेखांकित शब्द सर्वनाम हैं। ये सर्वनाम किसी निश्चित वस्तु या व्यक्ति का बोध नहीं कराते। इसलिए ये अनिश्चयवाचक सर्वनाम हैं।**

**रेखांकित सर्वनाम का प्रकार बताइए :**

**(1) पेड़ के नीचे कोई खड़ा है।  
(2) पता नहीं यह संदूक किसकी है।  
(3) यह शिवाजी का किला है।  
(4) वह श्याम का मित्र है।  
(5) लड़का कुछ खाना चाहता था।  
(6) ये विदेश से आए हुए पक्षी हैं।  
उत्तर :  
(1) कोई – अनिश्चयवाचक सर्वनाम  
(2) किसकी – अनिश्चयवाचक सर्वनाम  
(3) यह – निश्चयवाचक सर्वनाम  
(4) वह – निश्चयवाचक सर्वनाम  
(5) कुछ – अनिश्चयवाचक सर्वनाम  
(6) ये- निश्चयवाचक सर्वनाम**

**ढूँढ़ते रह जाओगे**

**अभ्यास**

**1. पढ़िए और समझिए :**

**(1) सेजल ने काम कर दिया।  
(2) कर भुगतान करना हमारा कर्तव्य है।  
(3) विजय ने कर जोड़कर माफी माँगी।**

**ऊपर के तीनों वाक्यों में ‘कर’ शब्द का अलग-अलग अर्थों में उपयोग हुआ है। पहले वाक्य में ‘कर’ ‘करना’ क्रिया का रूप है।  
दूसरे वाक्य में ‘कर’ शब्द का अर्थ टेक्स (Tax) है, जो सरकार आमदनी और बिक्री पर लगाती है। (Income Tax, Sale Tax आदि)  
तीसरे वाक्य में ‘कर’ शब्द का अर्थ है – हाथ। ‘कर जोड़ना’ अर्थात् हाथ जोड़ना।  
भाषा में ऐसे बहुत शब्द (अनेकार्थक शब्द) हैं, जिनके कई अर्थ होते हैं।**

**2. उपर्युक्त वाक्यों में ‘कर’ शब्द के विभिन्न प्रयोग हुए हैं। उसी प्रकार निम्नलिखित शब्दों के अलग-अलग वाक्य बनाइए :**

**(1) बस (2) सोना (3) आम (4) उत्तर (5) पूरी उत्तर :**

**प्रश्न 1. बस : लोग बस से प्रवास करते हैं।  
बस, अब मैं कुछ नहीं लूंगा।**

**प्रश्न 2. सोना: पहरेदार के लिए सोना मना है।  
आजकल सोना बहत महँगा हो गया है।**

**प्रश्न 3. आम : आम बहुत मीठा फल है।  
आज आम आदमी का जीना मुश्किल हो गया है।**

**प्रश्न 4.  
उत्तर : वह मेरे प्रश्न का उत्तर नहीं दे सका।  
हिमालय भारत की उत्तर दिशा में है।  
उत्तर काण्ड रामायण का सातवाँ काण्ड है।**

**प्रश्न 5. पूरी : अभी मेरी बात पूरी नहीं हुई है।  
मैंने आज पूरी-भाजी खाई।**

**3. चित्र और शब्द की मदद से पहेली पूर्ण कीजिए :  
तीन अक्षर का नाम प्यारा,  
दुनिया में है सबसे न्यारा।  
अंत कटे तो ‘भार‘ हो जाऊँ  
मध्य कटे तो ‘भात’ हो जाऊँ।  
उत्तर : भारत**

**तीन अक्षर का नाम मेरा,  
उजाला देना काम मेरा।  
पहला कटे तो ‘रज’ कहलाऊँ,  
अंत कटे तो ‘सूर’ बन जाऊँ।  
उत्तर : सूरज**

**4. नीचे दिए गए शब्दों पर आधारित पहेली बनाइए :**

**(1) कमल (2) समय  
उत्तर : (1) तीन अक्षर का मेरा नाम,  
जल में खिलना मेरा काम ।  
मध्य कटे तो ‘कल’ कहलाऊँ,  
अंत कटे तो ‘कम’ हो जाऊँ।**

**(2) तीन अक्षर का मेरा नाम,  
कभी न रुकना मेरा काम।  
आदि कटे तो ‘मय’ कहलाऊँ,  
अंत कटे तो ‘सम’ हो जाऊँ।  
[मय = शराब, मय = एक दानव, सम = समान]**

**अंदाज अपना-अपना**

**प्रश्न 5. क्या आप मानते हैं, कि ‘फोन’ चुगलखोरी करता है? कैसे?  
उत्तर : ‘फोन’ एक उपयोगी साधन है। उसके माध्यम से लोग एक-दूसरे का हाल-चाल पूछते हैं। फोन द्वारा अपने सगे-सम्बन्धियों को शुभ-अशुभ समाचार दिए जा सकते हैं। इस प्रकार फोन शीघ्र संदेश पहुँचाने को सर्वसुलभ माध्यम है। व्यापार में करोड़ों का लेन-देन फोन द्वारा होता है। कुछ लोग अगर फोन का उपयोग चुगलखोरी करने के लिए करते हैं, तो ऐसा नहीं कहा जा सकता की फोन चुगलखोरी करता है।**

**स्वाध्याय**

**करके दिखाइए :**

**प्रश्न 1. पहेली को पूर्ण कीजिए :  
 तीन अक्षर से बुलाते मुझे,  
आँखों में हैं बसाते मुझे।  
अंत कटे तो ‘काज‘ कहलाऊँ,  
मध्य कटे तो ‘काल’ बन जाऊँ।**

**प्रश्न 2. पहेलियाँ बनाइए :  
(1) दीपक (2) पहेली  
उत्तर : (1) तीन अक्षर का मेरा नाम,  
उजाला देना मेरा काम।  
आदि कटे तो मैं ‘पक’ जाऊँ,  
अंत कटे तो ‘दीप’ कहलाऊँ।**

**(2) तीन अक्षर का मेरा नाम,  
दिमाग को उलझाना मेरा काम।  
आदि कटे तो बन जाऊँ ‘हेली’  
मध्य कटे तो प्रेम से ‘पली’।**

**3. बहुवचन में परिवर्तन करके वाक्य फिर से लिखिए :**

**उदाहरण : लड़की खेल रही है – लड़कियाँ खेल रही हैं।  
(1) लड़का पानी पीता है – लड़के पानी पीते हैं।  
(2) किताब सुंदर है। – किताबें सुंदर हैं।  
(3) वह जाता है। – वे जाते हैं।  
(4) फूल खिला है। – फूल खिले हैं।**

### ढूँढ़ते रह जाओगे Summary in Hindi

**(1) सोने की …………. भार ।  
वह सोने की वस्तु है, परंतु उसे सुनार नहीं बेचता। उसकी कीमत तो अधिक नहीं है, पर उसका वजन अधिक है। (चारपाई)**

**(2) एक नगर ………… उजाला।  
एक ऐसा नगर (शहर) है जिसमें बहुत-से चोर रहते हैं। उन चोरों का मुँह काला है। उनकी पूंछ पकड़कर खींचने से फौरन प्रकाश हो जाता है। (माचिस)**

**(3) पानी ………….. लेटा।  
पानी मेरा बाप है और पानी ही मेरा बेटा भी है। मुँह ऊपर उठाकर आकाश की ओर देखोगे तो मैं सबके ऊपर लेटा हुआ दिखाई दूंगा। (बादल)**

**(4) खुली रात में .. …. पोती हूँ।  
रात में जब आकाश साफ होता है। (आकाश में बादल नहीं होते) तब मेरा जन्म होता है। मैं हरी घास पर सोती हूँ। मेरी शक्ल मोती जैसी है। मैं बादल की पोती हूँ। (ओस)**

**(5) इधर की …………. में आता।  
मैं इधर की बात उधर और उधर की बात इधर करता हूँ। लेकिन मुझे कोई चुगलखोर नहीं कहता। मैं सबके लिए बहुत उपयोगी हूँ। (टेलिफोन)**

**(6) सोने को …………….. राजा कहलाऊँ।  
‘मेरे पास सोने के लिए पलंग नहीं हैं। मैंने अपने लिए महल भी नहीं बनाए हैं। मेरे पास एक रुपया भी नहीं, फिर भी मैं राजा कहलाता हूँ। (शेर)**

**(7) तीन अक्षर ………… कहलाऊँ।  
मेरा नाम तीन अक्षरों से बना है। मैं सबको पानी देता हूँ। मेरे नाम का पहला अक्षर निकाल दिया जाए तो मैं ‘दल’ कहलाऊँगा। और बीच का अक्षर निकाल दिया जाए तो मैं ‘बाल’ कहलाऊँगा। (बादल)**

**दोहा अष्टक FOCUS ACADEMY 9099818013 8780997670**

**अभ्यास**

**1. निम्नलिखित प्रश्नों के मौखिक उत्तर दीजिए :**

**प्रश्न 1. बड़े लोगों की संकुचित मनःस्थिति व्यक्त करने के लिए खजूर के पेड़ का उदाहरण क्यों दिया गया है?  
उत्तर : खजूर का पेड़ बड़ा तो होता है, पर उससे पथिक को न छाया मिलती है, न उसके फल मिलते हैं। उसी तरह बड़े लोगों की मनोवृत्ति संकुचित होती है। उनसे दूसरों को कोई लाभ नहीं होता।**

**प्रश्न 2. साधु पुरुष कैसा होना चाहिए? क्यों?  
उत्तर : साधु पुरुष सूप के स्वभाववाला होना चाहिए, क्योंकि सूप सारयुक्त वस्तु (अच्छा अनाज) ग्रहण कर निस्सार वस्तु (कचरा) को बाहर फेंक देता है।**

**प्रश्न 3. तुलसीदास सबसे हिल-मिलकर रहने को क्यों कहते हैं?  
उत्तर : तुलसीदास सबसे हिल-मिलकर रहने को कहते हैं, क्योंकि उससे हमें सुख, शांति और सुरक्षा मिलती है।**

**प्रश्न 4. आप गरीब लोगों की मदद कैसे कर सकते हैं?  
उत्तर : हम गरीब लोगों के बच्चों को पढ़ाकर उनकी मदद कर सकते हैं। हम पढ़ाई में आनेवाली उनकी समस्याएँ दूर करें।**

**प्रश्न 5. सज्जन लोग अपनी संपत्ति का उपयोग कैसे करते हैं?  
उत्तर : सज्जन लोग दूसरों का भला करने में अपनी संपत्ति का उपयोग करते हैं।**

**2. नीचे दिए गए शब्दों में विलोम शब्दों के सही जोड़े बनाइए और उदाहरण के अनुसार वाक्य में प्रयोग कीजिए :**

**आदर, स्वकाज, बुरा, परकाज, प्रेम, नजदीक, नफरत, मृत, अच्छा, अनादर, जीवित, छोटा, दूर, बड़ा, असत्य, सत्य।  
उदाहरण :  
(1) सत्य – गांधीजी सत्य बोलते थे।  
(2) असत्य – हमें असत्य नहीं बोलना चाहिए।  
उत्तर :  
(1) आदर x अनादर  
आदर – हमें बड़ों का आदर करना चाहिए।  
अनादर – हमें किसीका अनादर नहीं करना चाहिए।**

**(2) स्वकाज x परकाज  
स्वकाज – मैं यहाँ स्वकाज के लिए आया था।  
परकाज – सज्जन लोग परकाज के लिए धन का संग्रह करते हैं।**

**(3) बुरा x अच्छा  
बुरा – उसे अपने कर्मों का बुरा फल भुगतना पड़ा।  
अच्छा – उसने यहाँ अच्छा नाम कमाया।**

**(4) प्रेम x नफरत  
प्रेम – हम सबसे प्रेम करें।  
नफरत – संत पुरुष किसीसे नफरत नहीं करते।**

**(5) नजदीक x दूर  
नजदीक – बाजार मेरे घर के नजदीक है।  
दूर – पाठशाला मेरे घर से दूर है।**

**(6) मृत x जीवित  
मृत – उस दुर्घटना में कई लोग मृत पाए गए।  
जीवित – मलबे में से कई लोग जीवित निकले।**

**(7) छोटा x बड़ा  
छोटा- हमारा घर छोटा है।  
बड़ा – वह बड़ा आदमी है।**

**3.अंदाज अपना-अपना**

**कभी-कभी कुछ इलाकों में बारिश बिलकुल भी नहीं होती। नदी-नाले, तालाब सूख जाते हैं। फसलों के लिए पानी नहीं मिलता। खेत सूख जाते हैं। पशु-पक्षी, जानवर और लोग भूखे मरने लगते हैं। ऐसे समय में वहाँ रहनेवाले लोगों को मदद की जरूरत होती है। तुम भी लोगों को मदद कर सकते हो। सोचकर बताओ तुम अकाल में परेशान लोगों की मदद कैसे करोगे?  
उत्तर : हम अकालग्रस्त लोगों के लिए धन इकट्ठा करेंगे। उस धन से हम अनाज तथा दूसरी जरूरी चीजें खरीदकर उन्हें देंगे।  
हम टैंकर मँगवाकर अकालग्रस्तों को पानी सुलभ कराएँगे। हम उनके जानवरों के लिए चारे की व्यवस्था करेंगे।**

**4. निम्नलिखित दोहों का भावार्थ स्पष्ट करने के लिए भिन्न-भिन्न उदाहरण दीजिए :**

**प्रश्न 1. साधु ऐसा चाहिए, जैसा सूप सुभाय।  
सार-सार को गहि रहे, थोथा देई उड़ाय ।।  
उत्तर : कबीरजी कहते हैं कि साधु का वेश धारण करने से ही कोई साधु नहीं बन जाता। साधु वह है जिसकी बुद्धि शुद्ध हो, जिसमें विवेक हो। साधु का स्वभाव सूप के समान होना चाहिए। सूप अनाज को अपने पास रख लेता है और कचरे को बाहर फेंक देता है। सच्चा साधु भी ज्ञान की बातें ग्रहण करता है और व्यर्थ की बातों में वह दिलचस्पी नहीं लेता।**

**प्रश्न 2. तुलसी हाय गरीब की, कबहूँ न खाली जाय।  
मए ढोर के चाम से, लौह भस्म हो जाय॥  
उत्तर : तुलसीदासजी कहते हैं कि गरीब को कभी नहीं सताना चाहिए। गरीब की हाय (बदुआ) लेने से हमारा नुकसान होता है। जब मरे हुए पशु के चमड़े से बनी धौंकनी से लोहा जल जाता है तो जिंदा व्यक्ति की हाय क्या नहीं कर सकती? वह तो सतानेवाले का सर्वनाश ही कर देती है। इसलिए किसी गरीब को सताना नहीं चाहिए और उसकी हाय कभी नहीं लेनी चाहिए।**

**प्रश्न 3. रहिमन देखी बड़ेन को, लघु न दीजिए डारि ।  
जहाँ काम आवे सुई, कहा करे तलवारि ।।  
उत्तर : लोग बड़े लोगों के ठाट-बाट से प्रभावित होकर साधारण लोगों की उपेक्षा करने लगते हैं। रहीमजी कहते हैं कि बड़े लोगों से प्रभावित होकर सामान्य**

**भाषा-सज्जता**

**नीचे दिए गए वाक्यों में रेखांकित शब्दों को ध्यान से पढ़िए :  
(1) वह कौन जा रहा है?  
(2) पहला इनाम किसे मिला?  
(3) आप क्या लाए हैं?  
(4) किसने कहा आज छुट्टी है?  
इन वाक्यों में ‘कौन, किसे, क्या, किसने’ – इन शब्दों से प्रश्न पूछे गए हैं। ये शब्द किसी-न-किसी संज्ञा के स्थान पर आए हैं। इसलिए ये ‘प्रश्नवाचक सर्वनाम’ हैं।  
प्रश्नवाचक सर्वनाम : संज्ञा के विषय में जिन शब्दों से प्रश्न किया जाए, वे प्रश्नवाचक सर्वनाम कहलाते हैं।**

**अब इन वाक्यों को पढ़िए :**

**(1) जिसका काम सबसे अच्छा होगा, उसे इनाम मिलेगा।  
(2) जो जन्म लेता है, वह मरता है।  
इन वाक्यों में रेखांकित शब्द सर्वनाम है। प्रत्येक वाक्य के सर्वनाम परस्पर संबंध दर्शाते हैं। ये ‘संबंधवाचक सर्वनाम’ हैं।**

**संबंधवाचक सर्वनाम : वाक्य में एक वाक्यांश का दूसरे वाक्यांश से संबंध बतानेवाले सर्वनाम को संबंधवाचक सर्वनाम कहते हैं।**

**1. नीचे दिए गए वाक्यों में रेखांकित शब्दों को प्रश्नवाचक और संबंधवाचक सर्वनाम में वर्गीकृत कीजिए :**

**(1) वह कौन आ रहा है?  
(2) जैसी करनी वैसी भरनी।  
(3) जो चलता रहेगा, वह मंजिल तक पहुँचेगा।  
(4) आज का इनाम किसे मिलेगा?  
(5) जिसकी मेहनत उसकी सफलता।  
(6) आप क्या ढूँढ़ रहे हैं?  
(7) किसने कहा आज मेहमान आएँगे?  
उत्तर : प्रश्नवाचक : कौन, किसे, क्या, किसने  
संबंधवाचक : जैसी-वैसी, जो-वह, जिसकी-उसकी**

**2. निम्नलिखित शब्दों से प्रश्नवाचक वाक्य बनाइए :**

**(1) क्या (2) कौन (3) किसका (4) किसे  
उत्तर : (1) क्या – आप क्या लाए हैं?  
(2) कौन – दरवाजे पर कौन खड़ा है?  
(3) किसका – यह किसका घर है?  
(4) किसे- पहला इनाम किसे मिला?**

**3. संबंधवाचक सर्वनामों को छाँटकर लिखिए :**

**(1) तू जो कहता है वह मैं समझ गया हूँ।  
(2) जिसने मेहनत की, उसे फल मिला।  
(3) जो ध्यान से पढ़ेगा, वह उत्तीर्ण होगा।  
(4) जिसकी लाठी, उसकी भैंस।  
उत्तर :  
(1) जो …………. वह।  
(2) जिसने …………. उसे ।  
(3) जो …………. वह।  
(4) जिसकी ………… उसंकी।**

## पुनरावर्तन 2

## 1. शब्दकोश में से शब्द के अर्थ खोजिए : (1) मंजिल (2) चाम (3) निराला (4) तरुवर (5) इरादा (6) तराना (7) भस्म (8) सूप (9) चटकाय (10) उपाधि उत्तर : (1) मंजिल – लक्ष्य (2) चाम – चमड़ा (3) निराला – अनोखा (4) तरुवर – वृक्ष (5) इरादा – निश्चय, विचार (6) तराना – गीत (7) भस्म – राख (8) सूप – अनाज साफ करने का साधन (9) चटकाय – खींचकर, झटके से (10) उपाधि – पदवी

## पुनरावर्तन 2 FOCUS ACADEMY 9099818013 8780997670

**2. (अ) निम्नलिखित प्रश्नों के उत्तर दीजिए :**

**प्रश्न 1.  
सभी धर्मों का सार क्या है?  
उत्तर :  
सभी धर्मों का सार है : दूसरों का भला करना।**

**प्रश्न 2.  
साधु कैसा होना चाहिए?  
उत्तर :  
साधु सूप के जैसे स्वभाववाला होना चाहिए, जो वस्तु का सार ग्रहण कर ले और निस्सार वस्तु को छोड़ दे।**

**प्रश्न 3.  
विक्रम साराभाई ने विज्ञान के अलावा और किन-किन क्षेत्रों में योगदान दिया?  
उत्तर :  
विक्रम साराभाई ने विज्ञान के अलावा कला, शिक्षा और समाजसेवा के क्षेत्रों में योगदान दिया।**

**प्रश्न 4. गरीब की हाय’ के लिए कौन-सा उदाहरण दिया गया है?  
उत्तर : ‘गरीब की हाय’ के लिए लुहार की धौंकनी का उदाहरण दिया गया है।**

**(ब) निम्नलिखित प्रश्नों के उत्तर दीजिए :**

**प्रश्न 1.  
हमारे देश की विशेषता क्या है?  
उत्तर :  
हमारे देश में भिन्न-भिन्न रंग, रूप, पहनावेवाले और अलग-अलग भाषाएँ बोलनेवाले लोग रहते हैं। इसके बावजूद हम सब एक हैं। इस तरह विविधता में एकता ही हमारे देश की विशेषता है।**

**प्रश्न 2.  
तुलसीदास सबसे हिल-मिलकर रहने को क्यों कहते हैं?  
उत्तर :  
सबसे हिल-मिलकर रहने से आपस में प्रेमभाव बढ़ता है। एकता की भावना दृढ़ होती है। लोग एक-दूसरे को सहयोग देते हैं। सबको सुख, शांति और सुरक्षा मिलती है। इसलिए तुलसीदास सबसे हिल-मिलकर रहने को कहते हैं।**

**प्रश्न 3. विक्रम साराभाई के प्रयासों से अहमदाबाद में कौन-कौन-सी संस्थाएँ प्रारंभ हुईं?  
उत्तर :  
विक्रम साराभाई के प्रयासों से अहमदाबाद में निम्नलिखित संस्थाएँ प्रारंभ  
(1) भौतिक अनुसंधान प्रयोगशाला ।  
(2) टेक्स्टाइल इंडस्ट्रीज रिसर्च एसोसियेशन ।  
(3) लोकविज्ञान केन्द्र एवं नेहरू विकास संस्थान।**

**प्रश्न 4. माला में कौन-कौन-से फूल एकरूप हुए हैं?  
उत्तर : माला में बेला (मोगरा), गुलाब, जूही, चंपा, चमेली आदि फूल मिलकर एकरूप हुए हैं।**

**3. निम्नलिखित परिच्छेद में उचित विरामचिह्न लगाइए :**

**इस पर जीर्णधन बोला अरे सत्यवादी सेठ यदि बाज तेरे लड़के को उठाकर नहीं ले जा सकता है तो मेरी हजार भार की तुला को चूहे कैसे खा सकते हैं अगर तू अपने बेटे को चाहता है तो पहले मुझे मेरा तराजू वापस कर दे।  
उत्तर : इस पर जीर्णधन बोला, “अरे ! सत्यवादी सेठ, यदि बाज तेरे लड़के को उठाकर नहीं ले जा सकता, तो मेरी हजार भार की तुला को चूहे कैसे खा सकते हैं? अगर तू अपने बेटे को चाहता है, तो पहले मुझे मेरा तराजू वापस कर दे।”**

**4. शब्दों को उचित क्रम में रखकर अर्थपूर्ण वाक्य बनाइए :**

**(1) नदी हम बैठे के थे किनारे ।  
(2) ऊपर हैं के पेड़ बंदर कितने?  
(3) वणिक रहता एक था किसी नगर में।  
(4) दो इनका कर हुआ माल-सामान लूटा इन्हें वापस ।  
(5) दुनिया करती थी सारी इज्जत उनकी।  
उत्तर :  
(1) हम नदी के किनारे बैठे थे।  
(2) पेड़ के ऊपर कितने बंदर हैं?  
(3) किसी नगर में एक वणिक रहता था।  
(4) इनका लूटा हुआ माल-सामान इन्हें वापस कर दो।  
(5) सारी दुनिया उनकी इज्जत करती थी।**

**5. नीचे दिए गए वाक्यों में रेखांकित शब्दों के लिंग-परिवर्तन करके विधान फिर से लिखिए :(1) आज शिक्षक निलेश से कुछ बात कर रहे थे।  
(2) वह लेखक बनना चाहता है।  
(3) नौकर आज बहुत ही देर से आया।  
(4) नये डॉक्टर बहुत अच्छे हैं।  
(5) लड़के क्रिकेट खेल रहे हैं।  
उत्तर :  
(1) आज शिक्षिका निलेश से कुछ बात कर रही थीं।  
(2) वह लेखिका बनना चाहती है।  
(3) नौकरानी आज बहुत ही देर से आई।  
(4) नयी डॉक्टरनी बहुत अच्छी हैं।  
(5) लड़कियाँ क्रिकेट खेल रही हैं।**